Tárgyfejlesztések

# Tárgyak fejlesztése

A 2.21-es
frissítés óta lehetőség van egyes tárgyakat fejleszteni, melyek ezáltal több képességpontot, vagy egyéb bónuszt adnak. A fejlesztéssel jelenleg csak az alábbi pontokat növelheted:

* Képességpontok
* Tulajdonságpontok
* Sebesség
* Sebzés

A funkció a **20**-as szinttől érhető el.

## Fejleszthető tárgyak

Tárgyak fejlesztéséhez nyisd meg a felszerelésed. Ha rákattintasz a Fájl:Upgrade.jpg gombra, láthatod, mely tárgyaidat tudod fejleszteni. Csak 20-as szint feletti tárgyakat lehet fejleszteni, ez alól csak olyan kivétel lehet, amely kalandhoz (pl. szürke rongy), vagy eredményhez (pl. szamár) kell.

Alul, a tárgy fejlesztése gombra kattintva az alábbi ablak nyílik meg:

Fájl:Upgrade1.png
Jobb oldalon találod a zsákodat, a halvány tárgyakat nem tudod fejleszteni. Keress egy olyan tárgyat, amelyből legalább 3 darabod van, majd kattints rá.

Fájl:Upgrade2.png
Fent láthatod, hogy a fejlesztés eredményeképpen mennyivel fog javulni a tárgyad. Zárójelben a fekete szám a jelenlegi érték, a zöld a fejlesztés által hozzáadott bónusz.

Lent a fejlesztés költségét láthatod. Itt dollárt és aranyrögöket használhatsz.

A fejlesztés gombra kattintva választhatod ki mivel szeretnél fizetni, amely után a korábbi 3 tárgy a zsákodból kikerül, helyére pedig 1 darab új, feljavított tárgy kerül.

A költségeket és a lehetséges plusz pontokat akkor is megnézheted, ha az adott tárgyból nincsen még három darabod, így eldöntheted megéri-e beszerezni egy újabbat. Természetesen ilyenkor a fejlesztés gombra nem tudsz rákattintani.

Fájl:Upgrade3.png
Fájl:Upgrade4.png
A fejlesztés után a tárgy bal felső sarkában egy sárga jelet fogsz látni egy számmal. Ez a szám azt jelzi, hogy hányadik szintre van fejlesztve a tárgyad. Az első szinthez 3 darab normál, a második szinthez 3 darab első szintű, a harmadik szinthez 3 darab második szintű tárgy (és így tovább) szükséges. A költségek minden szinten egyre magasabbak lesznek.

## Szintek

Ez a táblázat megmutatja hogy adott szintű tárgy eléréséhez hány darab tárgyra van szükséged. Jelenleg csak az 5. szintig lehet fejleszteni, de a későbbiekben emelés várható.

## Tulajdonságok

A fejlesztett tárgyak – amellett hogy több pontot adnak – más dologban is eltérnek az alap tárgyaktól.

* A fejlesztett tárgyak eladhatóak a kereskedőnek, de **nem árverezhetőek**!
* A fejlesztett tárgyak vételára nem változik.
* Ha szettdarabot fejlesztesz, akkor továbbra is használni tudod a szettben, de a szettbónuszt nem tudod megemelni.

## Költségek

A fejlesztendő tárgy költsége a tárgy korábban fejlesztett szintjétől és a vételárától függ.

**Dollár:** első szintre fejlesztéshez a tárgy vételára szükséges. Minden újabb szinten az ár a tárgy vételára szorozva az elérendő szinttel.

**Aranyrög:** minden esetben a dollárban számított érték ezred része, de 1-nél sose kevesebb. Ha nem pontos szám jön ki, akkor mindig felfelé kerekít.

## Változó pontok

Az első szintre fejlesztésnél mindig legalább **1** ponttal növekednek a képesség- és tulajdonságpontok. Minden további szintnél **10%** a növekedés mértéke (az alapszinthez viszonyítva), a matematikai kerekítések figyelembe vételével.

**Bónusz** kiszámítása magasabb szinten:

`A+(X*A/10)`

ahol az

A: képességpont, sebzés vagy sebesség az alap szinten

X: a tárgy elérni kívánt szintje.

**Szükséges pénzösszeg** kiszámítása, a tárgy megvételét és a fejlesztések árát is beleszámolva:

5. szinthez: 422\*W

4. szinthez: 139\*W

3. szinthez: 45\*W

2. szinthez: 14\*W

1. szinthez: 4\*W

ahol a

W: a tárgy vételára

## Eredmények

A fejlesztésekhez kapcsolódóan megjelent sok új eredmény. Ezeket itt nézheted meg: Eredmények